Diari Oficial de la Generalitat Valenciana


Sumari del DOGV 7026, del 17-05-2013 (2013/5048)

RESOLUCIÓ de 15 de maig de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7026

Data del DOGV
:   17-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5048


Data del document
:   15-05-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 15 de maig de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2013/5048]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració o exclusió en els arxius i inutilitat administrativa dels documents. D'altra banda, en l'article 84.1 de la mateixa llei s'establix que es determinaran reglamentàriament el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En este decret s'establix, en l'article 17.1, que les propostes de taules de valoració documental que hagen rebut un informe favorable de la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió del dia 21 de març de 2013, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e de la Llei de 30 de desembre de 1983, de la Generalitat, del Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió del dia 21 de març de 2013.  
  
a) Sèries documentals de l'administració local:  
- 00252. Registre General d'Eixida  
- 00249. Llibre de resolucions d'alcaldia  
b) Sèries documentals de l'administració autonòmica:  
- 00261. Expedients de subvencions a associacions de comerciants i fórmules de comerç associat o integrat per a la cooperació i promoció comercial  
- 00953. Expedients de subvencions a entitats locals de la Comunitat Valenciana per a la promoció comercial  
- 00330. Expedients de subvencions a les PIME per a suport financer (CMMOFI)  
- 00912. Expedients de subvencions a les PIME per a equilibri comercial (CMMECO)  
- 00532. Expedients de subvencions a les PIME per al pla de competitivitat de la Comunitat Valenciana en matèria de qualitat (CMCAPY)  
  
- 00955. Expedients de subvencions a les PIME per a la modernització (CMMOPY)  
El resum de les taules de valoració documental aprovades figura com a annex a la present resolució.  
  
Segon  
Publicar íntegrament, en l'annex de la present resolució, la taula «00987. Expedients de subvenció per a la formació comercial del Fons Social Europeu (CMFSE)», que substituïx d'esta manera la publicada en el Diari Oficial de la Comunitat Valenciana número 6829, de 30 de juliol de 2012.  
  
Tercer  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, amb la condició, en tot cas, que durant este termini de temps no hi haja constància de la interposició de cap recurs.  
  
Contra la present resolució, que posa fi a la via administrativa, de conformitat amb allò que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà que es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 15 de maig de 2013.- La consellera d'Educació, Cultura i Esport: María José Catalá Verdet.  
  
  
  
  
ANNEX  
  
  
  
  
  
  
  
  
  
  
  
  
  
\* \* \* \* \*  
  
  
ANEXO  
  
  
  
  
  
  
  
  
  
